**HF Mosevang**

Referat af 2. bestyrelsesmøde

Onsdag 18. maj 2016

1. **Havevandring og sæsonstart 2016**

Bestyrelsen besøgte alle haverne i haveforeningen og vi vil meget gerne rose alle haverne for den flotte start på 2016. Det var en fornøjelse at gå årets 1. havevandring og vi har de seneste mange år ikke set en flottere start på sæsonen.

Vi vil også gerne rose de mange nye medlemmer af vores haveforening, som hurtig er blevet en del af vores sammenhold og i stor stil bidrager til fællesskabet i foreningen – men samtidig også overholder de standarder vi har sat ifm. at være kolonihaveejer i HF Mosevang.

1. **Salg og vurdering af haver**

Følgende haver er solgt og handlet til vurderingsprisen:

1. Have nr. 26: Kr. 122.000,00
2. Have nr. 36: Kr. 192.304,00
3. Have nr. 87: Kr. 169.455,00
4. Have nr. 124: Kr. 26.000,00
5. Have nr. 134: Kr. 35.000,00

Derudover er have nr. 65 fremvist til flere, men endnu har ingen handel fundet sted.

Have nr. 8 er vurderet med salg for øje til september.

1. **Dræning af have nr. 132 – 136**

Risskov kloakservice har serviceret haverne 132-136 på Åhavevej pga. oversvømmelse. Drænene var meget tilstoppede, men problemet er indtil videre nu blevet løst og der vil foretages 1 dræning pr. år indtil videre.

1. **Adresse- og telefonændringer**

Bestyrelsen vil meget gerne påminde haveejerne om at meddele såfremt der sker ændringer ift. adresse, telefonnummer eller ejerforhold, da vi ellers har meget svært ved at kontakte jer, hvilket der kan være behov for fra tid til anden ifm. indbrud, oversvømmelser mv.

De af jer, som ikke fik opdateret jeres tlf/adresseforhold ved afkrydsningen til Generalforsamlingen bedes snarest kontakte kassereren enten pr. telefon eller direkte i haven:  
  
 Tanja Nielsen, Valmuevej 38, tlf.40 55 26 22

1. **Biler på Violvej**

Når beboere på Violvej bestiller materialer eller andet til levering på Violvej, så husk meget gerne at bestil en lille transport og ikke de store lastbiler, da vi gang på gang oplever hække mv. bliver ødelagt.

1. **Loppemarked og Skt. Hans**

Næste fælles arrangement er Loppemarkedet som finder steder lørdag d. 11. juni på P-pladsen på Syrenvej. Kontakt Helle i havenr. 16 for tilmelding eller læs mere herom på facebook.

D. 23. Juni holder vi traditionen tro Skt. Hans i haveforeningen, hvor vi igen mødes på P-pladsen på Syrenvej. Alle tager mad med tilsvarende husstandens personer.   
  
Kød og brød sørger man selv for at grille. Salater, pasta- og kartoffelretter, frugtsalater og andre spændende retter sættes på fællesbordet, hvor haveforeningen sørger for ketchup, sennep, ristede løg.

1. **Næste bestyrelsesmøde og havevandring**

Næste bestyrelsesmøde og havevandring finder sted onsdag d. 29. juni kl. 17:00 - 19.30 og vi håber meget igen at blive mødt med samme høje standard v. havevandringen som denne gang.

**Mvh. Bestyrelsen**